राष्ट्रपति रनिङ शिल्ड हिमज्योतिलाई
गाउँपालिका केन्द्र सर्केगार्डमा सञ्चालन भएको सर्केगार्ड गाउँपालिका स्तरीय राष्ट्रपति रनिङ शिल्ड प्रतियोगिता हिमज्योति मावि विजयी भएको छ । गाउँपालिकाका चार माविबिच भएको सो प्रतियोगितामा सबैभन्दा बढी स्वर्ण पदक जितेर हिमज्योति मावि पहिलो भएको हो ।
राजन रावतहुम्ला मङ्सिर ११ गते । गाउँपालिका केन्द्र सर्केगार्डमा सञ्चालन भएको सर्केगार्ड गाउँपालिका स्तरीय राष्ट्रपति रनिङ शिल्ड प्रतियोगिता हिमज्योति मावि विजयी भएको छ । गाउँपालिकाका चार माविबिच भएको सो प्रतियोगितामा सबैभन्दा बढी स्वर्ण पदक जितेर हिमज्योति मावि पहिलो भएको हो ।गाउँपालिका अध्यक्ष ठानबहादुर रोकायाका अनुसार सत्र स्वर्ण पदक जितेर हिमज्योति मावि प्रथम स्थान भएको हो । त्यसैगरी प्रतियोगितामा सात स्वर्ण पदकसहित लालीगुराँस मावि लिप्ने द्वितीय र दुई स्वर्णसहित सरस्वती मावि जैर तृतीय भएका छन् । विजेता विद्यालय, छात्रा छात्रलाई पदक, पुरस्कार, र प्रमाणपत्र प्रदान गरिएको छ । 